1. FK Svidník

1. FK Svidník (celým názvom: Prvý futbalový klub Svidník) je slovenský futbalový klub, ktorý sídli v okresnom meste Svidník. Založený bol v roku 1925 pod názvom ŠK Svidník. Od sezóny 2015/16 pôsobí v tretej futbalovej lige, sk. Východ.

Svoje domáce zápasy odohráva na mestskom štadióne Svidník.

História 
Klub bol založený v roku 1925 pod názvom ŠK Svidník. Vo federálnej ére klub prežíval najúspešnejšie roky v 70. a 80. rokoch 20. storočia pod názvom TJ OZKN. V samostatnej lige sa klub postupne prepadol hlbšie do regionálnych súťaží, zvrat nastal v roku 2002, keď bol klub zlúčený s neďalekým treťoligovým Hrabovčíkom. Svidník tak hral od sezóny 2002/03 tretiu najvyššiu súťaž, Hrabovčík sa potom musel uspokojiť so svidníckou štvrtou ligou.

V roku 2005 bola klubu ponúknutá druholigová licencia, Svidník ju však odmietol. Presne o rok neskôr, po odmietnutom administratívnom postupe, potom klub paradoxne zostúpil z tretej ligy. Odvtedy sa hrali vo Svidníku opätovne nižšie krajské súťaže. Šťastena sa na klub usmiala znova v roku 2015, kedy sa treťoligový klub ŠK Futura Humenné (bývalý FC Chemlon Humenné) boril s problémami s financiami i s ihriskom vlastneným mestom. Majitelia humenského klubu sa toho istého roku rozhodli presunúť klub do neďalekého Svidníka, kde ponúknutú možnosť treťoligovej licencie s radosťou prijali. Od sezóny 2015/16 sa potom stal svidnícky klub znovu treťoligovým, tentoraz na úkor zániku slávnejšieho celku z Humenného.

Historické názvy 
Zdroj:

 1925 - ŠK Svidník (Športový klub Svidník)
 1939 - ŠK HG Svidník (Športový klub Hlinkovej gardy Svidník)
 1944 - ŠK Makovica Svidník (Športový klub Makovica Svidník)
 1947 - TJ Sokol Svidník (Telovýchovná jednota Sokol Svidník)
 1950 - TJ KCS Svidník (Telovýchovná jednota Krajská cestná správa Svidník)
 1951 - TJ ČSSZ Svidník (Telovýchovná jednota Československý stavebný závod Svidník)
 1953 - DŠO Slavoj Svidník (Dobrovoľná športová organizácia Slavoj Svidník)
 1955 - TŠO Slovan Svidník (Telovýchovná a športová organizácia Slovan Svidník)
 1957 - TJ Odeva Svidník (Telovýchovná jednota Odeva Svidník)
 1970 - TJ OZKN Svidník (Telovýchovná jednota Odevné závody kapitána Nálepku Svidník)
 1991 - FK OZKN Dekoplas Svidník (Futbalový klub Odevné závody kapitána Nálepku Dekoplas Svidník)
 1992 - ŠK Surmex Svidník (Športový klub Surmex Svidník)
 1995 - MFK Dukla Svidník (Mestský futbalový klub Dukla Svidník)
 1999 - Svidnícky FK (Svidnícky futbalový klub)
 2002 – fúzia s FK Drustav Hrabovčík ⇒ FK Drustav Svidník ( 'Futbalový klub Drustav Svidník)
 2015 - fúzia s ŠK Futura Humenné ⇒ ŠK Futura Svidník (Športový klub Futura Svidník)
 2016 – 1. FK Svidník (Prvý futbalový klub Svidník'')

Umiestnenie v jednotlivých sezónach 
 Stručný prehľad

Zdroj:

 1971 – 1973: Krajský prebor - sk. Východ
 1973 – 1976: Divízia F
 1976 – 1977: 1. SNFL
 1977 – 1978: Divízia F
 1978 – 1981: Divízia – sk. Východ
 1981 – 1986: 2. SNFL - sk. Východ
 1986 – 1987: Divízia – sk. Východ (Východná)
 1987 – 1993: Divízia – sk. Východ
 1993 – 1998: 3. liga – sk. Východ
 2000 – 2002: 4. liga  – sk. Sever
 2002 – 2004: 3. liga – sk. Východ
 2007 – 2011: 3. liga 
 2011 – 2014: 4. liga 
 2014 – 2015: 4. liga  – sk. Sever
 2015–: 3. liga – sk. Východ

 Jednotlivé ročníky

Zdroj:

Legenda: Z – zápasy, V – výhry, R – remízy, P – porážky, VG – strelené góly, OG – obdržané góly, +/− – rozdiel skóre, B – body, červené podfarbenie – zostup, zelené podfarbenie – postup, fialové podfarbenie - reorganizácia, zmena skupiny či súťaže

Poznámky:

 2014/15: Svidník sa po sezóne zlúčil s humenskou Futurou (bývalý Chemlon Humenné), vďaka čomu klubu pripadla treťoligová licencia pre ročník 2015/16.

Referencie

Externé odkazy 
 Oficiálne stránky 
 Profil klubu na futbalnet.sk 

Slovenské futbalové kluby
Futbalové kluby založené v 1925
Svidník